《遣怀示儿复升 其一》
明代·郑真

千里南来赋远游，寄身天地等浮沤。老年不减相如病，久客那浮宋玉愁。

薄酒倩谁沽市井，还丹笑我问逢州。儿男痴弱难为别，长夜灯前涕泗流。

作者简介：浙江鄞县人，字千之。洪武四年举人。官广信教授。治经学长于《春秋》。与兄郑驹、弟郑凤并以文学擅名。尝取诸家格言，著为集传集说集论。有《荥阳外史集》等。